ORDONANȚA TRIBUNALULUI (Camera de recursuri)
22 iunie 2009
Cauza T‑376/08 P
Bart Nijs
împotriva
Curții de Conturi a Comunităților Europene
„Recurs – Funcție publică – Funcționari – Raport de evaluare pentru perioada 2005/2006 – Decizie de nepromovare a recurentului în cadrul exercițiului de promovare 2007 – Decizia Curții de Conturi de a reînnoi mandatul secretarului său general – Recurs în parte vădit inadmisibil și în parte vădit nefondat”
Obiectul: Recurs formulat împotriva Ordonanței Tribunalului Funcției Publice a Uniunii Europene (Camera a doua) din 26 iunie 2008, Nijs/Curtea
de Conturi (F‑1/08, nepublicată încă în Repertoriu), având ca obiect anularea acestei ordonanțe
Decizia: Respinge recursul. Domnul Bart Nijs suportă propriile cheltuieli de judecată, precum și pe cele efectuate de Curtea de Conturi
a Comunităților Europene în cadrul prezentei proceduri.
Sumarul ordonanței
Recurs – Enunțarea, în cererea introductivă, a motivelor și a argumentelor de drept – Motiv care nu este suficient de precizat
– Trimitere la ansamblul anexelor – Inadmisibilitate
[Regulamentul de procedură al Tribunalului de Primă Instanță, art. 138 alin. (1) lit. (c)]
În cadrul unui recurs formulat în fața Tribunalului de Primă Instanță împotriva unei decizii a Tribunalului Funcției Publice,
o trimitere globală la alte înscrisuri decât cererea de recurs nu poate suplini absența elementelor esențiale ale argumentării
în drept care, în temeiul articolului 138 alineatul (1) litera (c) din Regulamentul de procedură al Tribunalului de Primă
Instanță, trebuie să figureze în cererea de recurs. În plus, nu este de competența Tribunalului să caute și să identifice
în anexe motivele și argumentele care ar putea fi considerate drept temei al cererii de recurs, anexele având o funcție pur
probatorie și de susținere a cererii de recurs.
(a se vedea punctul 24)
Trimitere la: Tribunal 21 mai 1999, Asia Motor France și alții/Comisia, T‑154/98, Rec., p. II‑1703, punctul 49; Tribunal 14
decembrie 2005, Honeywell/Comisia, T‑209/01, Rec., p. II‑5527, punctul 57